Nowy Sącz
<s>Nowy Sącz (njemački: Neu-Sandez, mađarski: Újszandec, ukrajinski: Новий Сонч) je grad 83,794 stanovnikau Malopoljskom vojvodstvu.</s>

<s>Geografske karakteristike</s>

<s>Nowy Sącz leži na obroncima Zapadnih Karpata na ušću rijeke Kamienice u Dunajec, 20 km od slovačke granice.</s>

<s>Historija</s>

<s>Nowy Sącz je dobio status grada 1292. na temelju povelje češkog kralja Vaclava II, tadašnjeg vojvode Krakova i Sandomierza, a od 1300. i poljskog kralja.</s>

<s>Osnovan je na bazi Magdeburškog prava što mu je davalo široku autonomiju i pravo da izdaje kovanice.</s><s>Dodatnim privilegijama ga je obdario poljski kralj Vladislav I. Lokietek pa se brzo razvio kao trgovište na putu za Ugarsku.</s><s>Za vladavine Kazimierza III Sącz je nakon izgradnje zamka i bedema, postao snažna utvrda na južnim granicama zemlje.</s>

<s>Tokom 17. vijeka Nowy Sącz je izgubio ekonomsku i političku važnost.</s><s>Regresija je velikim dijelom bila posljedica Drugog nordijskog rata za kojeg je vojska švedskog kralja Karla X Gustava nakratko zauzela grad, kog su oslobodili sami mještani 13. decembra 1655.</s><s>Propadanje grada nastavilo se i u 18. vijeku.</s>

<s>Dvije godine prije Prve podjele Poljske - 1770. austrijska vojska zauzela je Nowy Sącz, i počela ga naseljavati njemačkim kolonistima po imanjima ukinutih crkvenih redova.</s><s>Istovremeno je grad postao i veliki garnizon.</s><s>Ipak je period kad je bio dio habsburške Galicije bilo doba prosperiteta, naročito nakon izgradnje željezničkih pruga prema Slovačkoj 1876. i Chabówki 1884.</s><s>Intenzivan razvoj grada nije omeo ni katastrofalni požar koji je 17. aprila 1894. uništio velik dio grada, uključujući i vijećnicu sa svom arhivom.</s>

<s>Tokom Prvog svjetskog rata Nowy Sącz nije pretrpio veće štete, iako ga je u oktobru 1914. zauzela ruska vojska, ali je nakon mjesec dana istjerana, a front odbačen daleko od grada.</s>

<s>Za međuratnog perioda grad je narastao na 34 000 stanovnika.</s>

<s>Drugi svjetski rat bio je najtragičniji period u historiji grada, tad je jedna trećina njegovih stanovnika, a to su bili Židovi pobijena.</s><s>Jedinice Crvene armije oslobodile su grad 19. januara 1945., pritom je eksplodirao zamak u kom su jedinice Wehrmachta uskladištile puno bombi i municije.</s>

<s>Nakon rata između 1975.- 1998.</s><s>Nowy Sącz je bio administrativni centar vlastitog vojvodstva.</s>

<s>Poznati sugrađani</s>

<s>Kunegunda Ugarska (1234 - 1292.) koja je kao klarisa svoje posljednje godine  provela u gradu.</s><s>Papa Ivan Pavao II. proglasio je svetom 16. juna 1999. za svog posjeta gradu.</s><s>Nikifor Krynicki (1895 - 1968) - slikar poljske naive</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Urząd Miasta Nowego Sącza (službene stranice)</s>

<s>Gradovi u Poljskoj</s>

